Ehdotus talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen muuttamiseksi /* KOM/2008/0834 lopull. */





[pic] | EUROOPAN YHTEISÖJEN KOMISSIO | Bryssel 2.12.2008 KOM(2008) 834 lopullinen Ehdotus talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen muuttamiseksi (komission esittämä) PERUSTELUT Elintarvikkeiden ja hyödykkeiden hintojen viimeaikainen nousu on aiheuttanut huolta hintakehityksen vaikutuksista erityisesti kehitysmaihin. Komissio on ehdottanut, että perustetaan uusi rahoitusväline elintarvikkeiden jyrkkään hinnannousuun liittyvää nopeaa toimintaa varten kehitysmaissa (KOM(2008)0450 – 2008/0149(COD)). Tarkasteltuaan mahdollisuutta kohdistaa menoja uudelleen otsakkeen 4 sisällä sekä harkittuaan kaikkien muiden käytettävissä olevien välineiden hyödyntämistä (vakautusväline, joustoväline) toimielimet katsoivat, että hätäapuvaraus soveltuu uuden välineen rahoittamiseen. Koska vuoden 2008 osalta käyttämättä olevat hätäapuvarauksen määrärahat eivät riitä kattamaan elintarvikkeita koskevan rahoitusvälineen tarpeita, on hätäapuvarauksen määrärahoja lisättävä, jotta siitä voidaan osoittaa varoja uuteen rahoitusvälineeseen. Hätäapuvarauksen määräksi rahoituskehyksen voimassaoloaikana on asetettu 221 miljoonaa euroa vuodessa kiinteinä hintoina. Neuvosto ja Euroopan parlamentti ovat sopineet, että määrärahoja korotetaan poikkeuksellisesti vuoden 2008 osalta kertaluonteisesti 479,218 miljoonaan euroon (käypinä hintoina). Sen vuoksi toimielinten sopimuksen 25 kohta, jossa määrätään hätäapuvarauksen vuotuisista määrärahoista, on muutettava vastaavasti. Ehdotus talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen muuttamiseksi Euroopan parlamentti, Euroopan unionin neuvosto ja Euroopan yhteisöjen komissio, jotka katsovat seuraavaa: (1) Elintarvikkeiden ja hyödykkeiden hintojen viimeaikainen nousu on aiheuttanut huolta hintakehityksen vaikutuksista erityisesti kehitysmaihin. Komissio on ehdottanut, että perustetaan uusi rahoitusväline elintarvikkeiden jyrkkään hinnannousuun liittyvää nopeaa toimintaa varten kehitysmaissa[1]. Budjettivallan käyttäjät sopivat 21 päivänä marraskuuta 2008 pidetyssä neuvottelukokouksessa, että uusi väline rahoitetaan osittain hätäapuvarauksesta. (2) Koska vuoden 2008 osalta käyttämättä olevat hätäapuvarauksen määrärahat eivät riitä kattamaan elintarvikkeita koskevan rahoitusvälineen tarpeita, on hätäapuvarauksen määrärahoja lisättävä, jotta siitä voidaan osoittaa varoja uuteen rahoitusvälineeseen. (3) Tilanteen ratkaisemiseksi hätäapuvarauksen määrärahoja olisi poikkeuksellisesti korotettava vuoden 2008 osalta kertaluonteisesti 479,218 miljoonaan euroon käypinä hintoina. (4) Talousarviota koskevasta kurinalaisuudesta ja moitteettomasta varainhoidosta tehdyn toimielinten sopimuksen 25 kohta olisi sen vuoksi muutettava vastaavasti, ovat sopineet seuraavaa: Lisätään 25 kohdan ensimmäiseen alakohtaan virke seuraavasti: ”Tämä määrä korotetaan poikkeuksellisesti vuoden 2008 osalta 479,218 miljoonaan euroon käypinä hintoina.” Tehty Brysselissä päivänä kuuta . Euroopan parlamentin puolesta Neuvoston puolesta Komission puolesta Puhemies Puheenjohtaja Puheenjohtaja [1] KOM(2008)0450 – 2008/0149(COD).